
Бүген Х Халыкара инвестицион "Сочи-2011" форумы кысаларында Внешэкономбанк белән "Форд-Соллерс" арасында 36 млрд. сумлык кредит килешүе төзелде. Документны имзалау тантанасында ТР Президенты Р.Н.Миңнеханов та катнашты.

Бүген Чаллы катыргы-кәгазь комбинатының генераль директоры, шәһәрнең мактаулы гражданины Сергей Павлович Титов белән хушлаштылар.


Бүген “Сочи-2011” халыкара инвестиция форумында ТР Президенты Рөстәм Миңнеханов һәм Саклык банкының бүлендек “Strategy Partners” консалтинг компаниясе идарәче партнеры Александр Идрисов белән очрашуда Татарстан икътисадына “Россия Саклык банкы” ААҖ инвестицияләрен җәлеп итү буенча фикер алыштылар. Очрашуда Татарстан Республикасы Инвестиция үсеше агентлыгы җитәкчесе Линар Якупов, ТР Тышкы элемтәләр департаменты директоры – Татарстан Президенты ярдәмчесе Искәндәр Мөфлиханов та катнашты.


Бүген “Сочи-2011” халыкара инвестиция форумы кысаларында Татарстан Президенты Рөстәм Миңнеханов Россия Саклык банкының эшлекле иртәнге ашында катнашты.


Кичә “Сочи-2011” халыкара инвестиция форумы кысаларында Татарстан Президенты Рөстәм Миңнеханов катнашында, Яшел Үзән судно заводында төзелелгән А145 тизйөрешле пассажир судносы тәкъдим ителде.


Бүген Татарстан Республикасы Президенты Рөстәм Миңнеханов Россия Президентының Матбугат хезмәте һәм мәгълүмат идарәсе җитәкчесе Андрей Цыбулин белән очрашты.


Бүген ТР Президенты Рөстәм Миңнеханов ТР Дәүләт Советына еллык Юллама белән чыгыш ясады.

Әлеге чара ТР Дәүләт Советының 21нче утырышы кысаларында узды.

Утырыш турыдан-туры эфирда телевидение, радио һәм Интернет аша трансляцияләнде.

“Бәләкәч” республика программасы Казанда беренче карлыгачын “очырды”. Совет районының “Азино” микрорайонында Глушко урамы, 11 адресы буенча программа исеме белән үк “Бәләкәч” дип аталган 48 нче балалар бакчасы бүген тәүге тапкыр ишекләрен ачты. Сабыйларның һәм аларның әти-әниләренең шатлыгын уртаклашырга Татарстан Президенты Рөстәм Миңнеханов, Казан шәһәре мэры Илсур Метшин килде.

Бүген Континенталь хоккей лигасының яңа чемпионатында “Ак Барс”ның старт матчы алдыннан республика җитәкчелеге авиакатастрофада һәлак булган Ярославльнең “Локомотив” хоккейчыларын һәм тренерлар штабын искә алды.

Рәсми мәгълүматлар буенча, Россиядә ятим балалар саны 700 меңнән артып китә. Чынлыкта исә бу саннар берничә тапкырга артык, ди белгечләр. Татарстанга килгәндә, республикада ятимнәр саны 12 мең 300 дән артык. Шуларның 741е балалар йортларында, интернат-мәктәпләрдә тәрбияләнә. Ятимнәрнең 90 проценттан артыгы әти-әнисе исән була торып та, алар назыннан мәхрүм балалар, ягъни социаль ятимнәр категориясенә карый. Әлеге мәгълүматлар бүген Хәйрия эшчәнлеге буенча республика советының ТР Президенты Рөстәм Миңнеханов рәислегендә Лаеш Мәдәният йортында узган күчмә утырышында яңгырады. Анда шулай ук ТР Дәүләт Советы рәисе урынбасары Римма Ратникова, Премьер-министр урынбасары Шамил Гафаров һ.б. катнашты.
Рәсми Татарстан